Source: https://tasz.hu/cikkek/pert-nyert-a-tasz-strasbourgban-a-magyar-allam-ellen-tortenelmi-informacioszabadsag-gyozelem
Timestamp: 2020-05-29 06:25:50
Document Index: 10226557

Matched Legal Cases: ['Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ']

Pert nyert a TASZ Strasbourgban a magyar állam ellen: történelmi információszabadság győzelem | TASZ TASZ | Pert nyert a TASZ Strasbourgban a magyar állam ellen:…
A Társaság a Szabadságjogokért a Bíróság döntését mind az információszabadság, mind a közszereplők személyes adatainak védelme, mind az Európai Emberi Jogi Bíróság jogértelmezése szempontjából történelmi jelentőségűnek tartja. Az ítélet nem jelenti, hogy a jövőben közérdekű adat visszatartása automatikusan az Egyezmény megsértését jelentené, azonban a Bíróság eseti döntésével precedenst teremtett, és ezentúl érdemes Strasbourgba vinni információszabadsággal kapcsolatos ügyeket. . Az információ szolgáltatás jogszerű megtagadásához 3 feltételnek együttesen kell fennállnia. A korlátozásnak törvényen kell alapulnia; az Egyezmény által védett érdek kell, hogy indokolja (nemzetbiztonság, a területi sértetlenség, a közbiztonság, a zavargás vagy bűnözés megelőzése, a közegészség vagy az erkölcsök védelme, mások jó hírneve vagy jogai védelme, a bizalmas értesülés közlésének megakadályozása, vagy a bíróságok tekintélyének és pártatlanságának fenntartása céljából kell szolgálnia); továbbá a korlátozásnak egy demokratikus társadalomban szükségesnek kell lennie. A Bíróság a harmadik feltétel teljesülését hiányolta a TASZ ügyében
A Bíróság döntését üdvözölte a madridi székhelyű Access Info Europe emberi jogi szervezet. Helen Darbishire, a szervezet vezetője kifejtette, hogy „a döntés egy olyan jogot erősít meg, melyet 24 európai alkotmány tartalmaz, és melyet 40 ország törvényei szabályoznak nemzeti szinten. A közhatalom kezében lévő adatok megismerése nélkülözhetetlen más emberi jogok védelméhez, a döntéshozatal befolyásolásához és a korrupció elleni harchoz.” Darbishire szerint örömteli, hogy „a Bíróság kimondta, hogy a közintézmények, beleértve a bíróságokat is, kötelesek kezelésükben lévő adatot nyilvánosságra hozni, ha az a társadalmat érintő fontos kérdések megvitatásához szükséges.”
Az Európai Emberi Jogi Bíróság mostani ítélete iránymutatás nem csak az eredeti perben alperes Alkotmánybíróságnak, hanem a Fővárosi Bíróságnak, a Fővárosi Ítélőtáblának és a Legfelsőbb Bíróságnak is: e bírói fórumok a per során ugyanis minden alkalommal, de változatos érveléssel utasították el a TASZ eredeti kereseti kérelmeit.
- a Bíróságnak a TASZ beadvány befogadásáról szóló döntése, amelyben összefoglalja tényállást és a felek jogi álláspontját
- a TASZ észrevételei a Kormány beadványára
- a Justice Initiative észrevételei a döntés jelentőségéről